Курс: Комуникативни умения

Курсист: Веселин Иванов Димитров

Домашна работа №1

Задача 1.

Отговор:

Според мен моделът за обратна връзка наречен „Модел на сандвича“ има най-много предимства. Добре е когато първо похвалим човека, с когото комуникираме, за нещата, с които се справя добре. След това да отправим по тактичен начин градивната критика и най-накрая отново да се обърнеме към човека с поощрителни думи. Така първо го предразполагаме към напълно приятелски разговор, при което той не може да се настрои негативно предварително. След като вече имаме приятелски и добре настроен разговор, можем да отправим тактично и внимателно нашата конструктивна обратна връзка. По този начин човека срещу нас ще приеме критиката като от приятел, което ще доведе до по-пълноценното й възприемане. В края на нашият диалог, за да не се почувства обиден или за да не остане с лошо настроение нашият събеседник е добре отново да го похвалим за нещо, с което се е справил добре и така да завършим разговора.

Моделът е напълно подходящ и дори осъзнах, че несъзнателно аз съм използвал същия принцип, когато искам да отправя обратна връзка към приятел, с когото сме работили в екип. За да не се отдръпне или обиди първо казвам, че се справя отлично и всичко върви по план „но...(отправям своята критика)“ и накрая пак го зареждам с мотивация и позитивно настроение, с което той не се обижда, а напротив. Взима си поука и всичко продължава с пълни сили.

Задача 2.

Отговор:

* Здравей, Иване. От дълго време работиме заедно в екип и се радвам, че работя с човек като теб. Помагаме си, вършиш си работата отлично и не си пречиме в процеса на работа. От известно време, обаче закъсняваш с 30 мин всеки ден, поради което остава работа и се налага да доработваме извън работно време. Това никак не ми е приятно. Прибирам се по-късно в къщи и следоватално твоето закъснение се превръща в мой проблем. Реших да ти споделя проблема с надеждата да го отстраниш и грешката да не се повтаря. Харесва ми работната обстановка, която сме си създали и се надявам да не я променяме. Справяш се отлично като колега и винаги помагаш, когато имам нужда. Надявам се проблема да бъде отстранен и работата да продължава с пълни сили.